एटीसी की ओर से जारी बयान के अनुसार, वोडाफोन इंडिया के टेलिकॉम साइट (टावर) बिजनेस को खरीदने का एलान पहले ही हो चुका था। इसके तहत 10200 टावर का अधिकार एटीसी हासिल कर लेगी। यह डील करीब 3800 करोड़ रुपए कैश में हुई। एटीसी के ईवीपी एंड प्रेसिडेंट (एशिया) अमित शर्मा का कहना है कि इस डील से हमारा पोर्टफोलियो मजबूत होगा। भारत में आने वाले सालों में हमारे कस्‍टमर जैसे 4जी सर्विसेज का विस्‍तार करेंगे, इसमें हम उनकी मदद करेंगे।